Document ID: 31990R2871

KOMISSION ASETUS (ETY) N:o 2871/90,
annettu 3 päivänä lokakuuta 1990,
asetuksen (ETY) N:o 1725/79 muuttamisesta tiettyjen eläinten rehuksi tarkoitetulle rasvattomalle maitojauheelle myönnettävää tukea koskevien säännösten osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3879/89(2), ja erityisesti sen 10 artiklan 3 kohdan,
sekä katsoo, että
rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä 26 päivänä heinäkuuta 1979 annetun komission asetuksen (ETY) N:o 1725/79(3), sellaisena kuin se on viimeksi muutettuna asetuksella (ETY) N:o 2426/90(4), säädetään 1 päivään lokakuuta 1988, että tuen myöntäminen mainitun asetuksen nojalla rehuseoksiksi jalostetulle rasvattomalle maitojauheelle edellyttää suhteellisen vähimmäismäärän maitojauhetta sekoittamista rehuseoksiin; tämä velvoite poistettiin 1 päivästä lokakuuta 1988 ottaen huomioon rasvattoman maitojauheen saatavuuden heikkeneminen; olisi suotavaa ottaa mainittu velvoite jälleen käyttöön rasvattoman maitojauheen käytön lisäämiseksi rehuseoksissa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1725/79 4 artiklan 1 kohta seuraavasti:
1. Korvataan a alakohdan ensimmäinen luetelmakohta seuraavasti:
" - vähintään 50 kilogrammaa ja enintään 70 kilogrammaa 1 artiklan 2 kohdan edellytykset täyttävää rasvatonta maitojauhetta".
2. Lisätään alakohta seuraavasti:
"Kun todetaan, että valmistettu tuote ei sisällä ensimmäisen alakohdan a alakohdassa tarkoitettua 50 kilogramman vähimmäismäärää, tuki myönnetään 15 prosentilla alennettuna tosiasiallisesti lisätylle rasvattomalle maitojauheelle, jos rasvattoman maitojauheen pitoisuus on vähintään 45 kilogrammaa 100 kilogrammalta lopputuotetta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan lisättyihin rasvattoman maitojauheen määriin 1 päivästä marraskuuta 1990.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä lokakuuta 1990.

Labels: 17
6